als_Latn dik_Latn sag_Latn
Përziejmë fort sheqerin, niseshtenë dhe vezët deri sa të behet një perzierje homogjene. Vendosim një tenxhere në zjarr me qumështin dhe...
2013-01-27
Kategoria: Ëmbëlsira
Përbërësit për 6 veta
- 1 lt qumësht
- 2 vanilje të freskëta ose pluhur
- 250 gr. sheqer kristal
- 80 gr. niseshte
- 4 vezë
- 1 kuti pete sfoliate të gatshme
- Sheqer pluhur
Mënyra e pregatitjes
Për kremin e pastiçerisë:
Përziejmë fort sheqerin, niseshtenë dhe vezët deri sa të behet një perzierje homogjene. Vendosim një tenxhere në zjarr me qumështin dhe vaniljet dhe presim deri sa qumështi të marrë një valë. E heqim qumështin nga zjarri dhe mbi të hedhim masën që pregatitëm më sipër, duke e perzierë lehtë me lugë druri që të mos të ngjitet kremi.
Për petët sfoliate:
Pregatisim shtresat e sfoliates në një tepsi duke I shpuar me një pirun nga sipër dhe I pjekim për 2 minuta në furrë me temperaturën 200 gradë. Në të njëjtën temperaturë, e kthejmë furrën në proçesin e ajrit dhe e pjekim petën reth 20 minuta nga njëra anë dhe duke e shtypur me dorë që te shfryhet peta e kthejmë nga krahu tjetër për 20 min të tjera. Nxjerrim petët nga furra dhe presim tre petë me madhësi 15cm me 25cm.
Shtrojmë petën e parë dhe me anën e një luge ose qese pastiçerie vendosim kremin që pregatitem më sipër. Vazhdojmë të njëjtën procedurë me të treja petët dhe në fund hedhim përsipër sheqer pluhur të situr.
* Sekret: Në qoftë se kemi kohë në dispozicion ëmbelsirën e shtrojmë në momentin e fundit, në mënyrë që petët mos të zbuten e të qendrojnë të shkrifëta .
als_Latn unk eus_Latn als_Latn est_Latn als_Latn sun_Latn plt_Latn spa_Latn als_Latn som_Latn als_Latn als_Latn als_Latn als_Latn als_Latn als_Latn als_Latn